text: Se dokumentaren Jernmandens Fald
  17 februar 2018 kl. 14.58
  TV SYD sender dokumentaren Jernmandens Fald om den nu afdøde Anders Tesgaard lørdag aften klokken 20:00 på TV SYD +.
  Cykelrytteren Anders Tesgaard -  også kendt som jernmanden - fra Esbjerg er død. Han sov stille ind fredag. Han blev 44 år.
  TV SYD fulgte Anders Tesgaard under det, der skulle blive hans sidste løb; ekstremcykelløbet Race Across America.
  Løbet fandt sted i juni 2015 og fik en både voldsom og tragisk slutning. Anders Tesgaard blev under løbet ramt af en bil med næsten 100 km/t og fik en voldsom hjerneskade.
  Dokumentaren Jernmandens Fald handler om Anders Tesgaard inden og efter ulykken. I dokumentaren fortæller vennerne hele historien om løbet, der endte på en amerikansk hovedvej en mørk aften og om alle de svære følelser efter ulykken.
   
  TV SYD sender dokumentaren Jernmandens Fald lørdag aften klokken 20.00 på TV SYD+. Du kan også se dokumentaren øverst i denne artikel.
  